open-index/open-wikipedia-markdown huggingface dataset:
Απάμεια (Ορόντου)

Η **Απάμεια** () ήταν αρχαία πόλη στη Συρία.

## Ιστορία
μικρογραφία|αριστερά|300px|Η μεγάλη λεωφόρος της Απάμειας.
Την έχτισε στα ερείπια αρχαιότερης περσικής πόλης Φαρνάκης (την οποία επανίδρυσε ο Αντίγονος Α΄ Μονόφθαλμος το 307 π.Χ. σε Πέλλα) δίπλα στον ποταμό Ορόντη ο Σέλευκος Νικάτωρ, γύρω στο 300 π.Χ., με το όνομα Απάμεια, τιμώντας έτσι τη γυναίκα του Απάμα. Κατά την σελευκιδική περίοδο απετέλεσε το στρατιωτικό κέντρο του ελληνιστικού κράτους της Συρίας, με ιπποφορβείο και 500 ινδικούς ελέφαντες (δώρο του Ινδού ηγεμόνα Σανδρακόττου στον Σέλευκο Α΄). Αποτέλεσε τη δεύτερη πρωτεύουσα του βασιλείου. Εκτεινόταν πάνω σε ένα ομαλό οροπέδιο και στο μέσο της δυτικής πλευράς υψωνόταν η ακρόπολη. Το σχέδιό της ήταν ορθογώνιο και μια κύρια αρτηρία, με κατεύθυνση από Βορρά προς Νότο, το χώριζε σε δύο τμήματα. Η πόλη τέλος προστατευόταν από ισχυρό τείχος σε σχήμα ακανόνιστου τετραπλεύρου που είχε διαστάσεις 2.100 Χ 1600 μ. περίπου. Η πόλη άκμασε κατά τη ρωμαϊκή και τη βυζαντινή περίοδο. Έπαιξε ρόλο στην κατάκτηση της Συρίας από τους Μωαμεθανούς και στους πολέμους των Σταυροφοριών. Η Απάμεια είναι κυρίως γνωστή ως γενέτειρα του πολυμαθούς μέσου στωικού Ποσειδώνιου (135-51 π.Χ.).

Το σημερινό της όνομα είναι Καλαάτ αλ Μαντίκ ή Αφαμίγια.

## Παραπομπές


## Εξωτερικοί σύνδεσμοι
* 

Κατηγορία:Ελληνιστικές πόλεις
Κατηγορία:Αρχαίες πόλεις της Συρίας
Κατηγορία:Αρχαιολογικοί τόποι στη Συρία
Δολάριο Φίτζι

Το **Δολάριο** (*dollar*, κωδικός *FJD*) είναι το επίσημο νόμισμα των νησιών Φίτζι από το 1969 και ήταν επίσης νόμισμα την περίοδο ανάμεσα στο 1867 και το 1873. Κανονικά συντομογραφείται με το σύμβολο του δολαρίου $, ή εναλλακτικά με το FJ$ για να διακρίνεται από άλλα δολάρια. Υποδιαιρείται σε 100 λεπτά (*cents*).

## Ιστορία
### Πρώτο δολάριο, 1867-1873
Τα Φίτζι τύπωσαν νομίσματα σε αξίες των δολαρίων και των σεντς ανάμεσα στο 1867 και 1873. Το δολάριο αυτό ήταν ίσο σε αξία με το ασημένιο Δολάριο των ΗΠΑ εκείνης της εποχής. Το δολάριο αντικαταστάθηκε από τη Βρετανική Λίρα αφότου τα Φίτζι έγιναν βρετανική αποικία.

### Δεύτερο δολάριο, 1969-
Το δολάριο επανήλθε στα νησιά το 1969, αντικαθιστώντας τη Λίρα των Φίτζι, σε ισοτιμά της 1 λίρας προς 2 δολάρια. Τα κέρματα και τα τραπεζογραμμάτια συνεχίζουν να απεικονίζουν την Ελισάβετ της Αγγλίας, παρά το γεγονός ότι τα Φίτζι είναι δημοκρατία από το 1987.

Στις 16 Αυγούστου 2005 ανακοινώθηκε από τον Υπουργό Οικονομικών η εισαγωγή του χαρτονομίσματος των 100 δολαρίων και η απόσυρση του κέρματος των 2 σεντς.

Η σημερινή ισοτιμία του Δολαρίου των Φίτζι προς το αντίστοιχο αμερικανικό, είναι 1 δολάριο ΗΠΑ = 1,6 με 1,7 Δολάρια των Φίτζι.

## Κέρματα
Το 1969 κυκλοφόρησαν κέρματα σε ονομαστική αξία του 1 και των 2, 5, 10 και 20 σεντς. Κέρμα των 50 σεντς βγήκε στην κυκλοφορία το 1975. Το 1990 άλαξε η σύνθεση των κερμάτων. Σήμερα αποσύρονται τα κέρματα των 2 σεντς.

## Χαρτονομίσματα
Το 1867 τυπώθηκαν για πρώτη φορά τραπεζογραμμάτια του 1 δολαρίου. Σύντομα τα ακολούθησαν χαρτονομίσματα σε αξίες των 1, 5, 10, 25 και 50 δολαρίων, την περίοδο μεταξύ 1871 και 1873. Την ίδια περίοδο τυπώθηκαν χαρτονομίσματα σε αξίες των 12½, 25, 50 και 100 σεντς και των 5 δολαρίων, από τον Βασιλιά Κακομπάου. 

Το 1969, όταν ξεκίνησε η εποχή του δεύτερου δολαρίου, τυπώθηκαν χαρτονομίσματα των 50 σεντς και του 1 και των 2, 5, 10 και 20 δολαρίων. Η Κεντρική Νομισματική Αρχή ανέλαβε την έκδοση των χαρτονομισμάτων το 1974 και εκδόθηκαν νομίσματα σε ίδιες αξίες. Τα χαρτονομίσματα των 50 σεντς αποσύρθηκαν πριν από το 1980 και το 1987 η Κεντρική Τράπεζα των Φίτζι άρχισε την έκδοση τραπεζογραμματίων. Η τελευταία αλλαγή είναι η εισαγωγή του χαρτονομίσματος των 100 δολαρίων το 2007.

## Παραπομπές


## Εξωτερικοί σύνδεσμοι

* Συλλογή κερμάτων των Φίτζι από τράπεζες
* Νέα χαρτονομίσματα

Κατηγορία:Νομίσματα
Κατηγορία:Φίτζι
Θανάσης Πρίττας

Ο **Θανάσης (Σάκης) Πρίττας** (9 Ιανουαρίου 1979) είναι Έλληνας πρώην ποδοσφαιριστής, που αγωνιζόταν στη θέση του αμυντικού μέσου.

## Καριέρα
### Σε συλλογικό επίπεδο
Ξεκίνησε την καριέρα του από τον ΠΑΟΔ και μεταγράφηκε το 1997 στον ΠΑΟΚ, με τον όρο να παραχωρηθεί αμέσως ως δανεικός στον Ποσειδώνα Νέας Μηχανιώνας στη Γ' Εθνική, με τον οποίο σε 34 συμμετοχές είχε 4 γκολ. Το όνομά του έγινε ευρύτερα γνωστό όταν, σε ηλικία 19 ετών, σκόραρε το μοναδικό γκολ με το οποίο η ομάδα του απέκλεισε στις 11 Νοεμβρίου 1998 την ΑΕΚ, για τον θεσμό του κυπέλλου Ελλάδας.

Ακολούθως μεταπήδησε στη Skoda Ξάνθη με την οποία είχε 97 συμμετοχές και 5 γκολ στο πρωτάθλημα. Επόμενος σταθμός της καριέρας του ήταν ο Ηρακλής, με τον οποίο αγωνίστηκε σε 41 αγώνες σημειώνοντας 2 γκολ.

Το καλοκαίρι του 2007 ο Πρίττας συμφώνησε με τον Άρη Θεσσαλονίκης, όπου παρέμεινε 5 χρόνια με 101 συνολικές συμμετοχές (72 στο Πρωτάθλημα, 15 σε αγώνες Κυπέλλου και 14 σε Ευρωπαϊκές διοργανώσεις) και 2 γκολ.

Το 2012 υπέγραψε στον Πανθρακικό, όμως τον Ιανουάριο του 2013 επέστρεψε στη Skoda Ξάνθη, έπειτα από οκτώ χρόνια απουσίας.

Το καλοκαίρι του 2013 συμφώνησε να συνεχίσει την καριέρα του στην Καβάλα, από την οποία αποχώρησε τον Δεκέμβριο του ίδιου χρόνου.

### Στην Εθνική Ελλάδας
Κορυφαία στιγμή στην καριέρα του υπήρξε η κλήση του από τον Ότο Ρεχάγκελ στην εθνική Ελλάδας για την τελική φάση του Μουντιάλ 2010, που διεξήχθη στη Νότια Αφρική. Κατέχει μάλιστα ένα ιδιαίτερο ρεκόρ, καθώς είναι ο μοναδικός ποδοσφαιριστής της Ελλάδας που ενώ έχει κληθεί σε τελική φάση μεγάλης διοργάνωσης, δεν έχει καμία συμμετοχή με τη γαλανόλευκη φανέλα.

## Παραπομπές


## Πηγές
* Το προφίλ του Θανάση Πρίττα στο transfermarkt
* Από φαντάρος στη Θήβα, αριστερο μπακ στην Τούμπα | Σάκης Πρίττας Part 1 | Betarades Guests

Κατηγορία:Μέσοι ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές Α.Ο. Καβάλα
Ηλεκτρονιακή δομή κατά Λιούις

150px|thumb|right|Η δομή κατά Λιούις του μορίου του νερού
Οι **ηλεκτρονιακές δομές κατά Λιούις** είναι διαγράμματα που πρότεινε ο χημικός Γκίλμπερτ Λιούις το 1916, για την περιγραφή του χημικού δεσμού των μορίων. Από τότε έγιναν τα πιο διαδεδομένα διαγράμματα για την αναπαράσταση χημικών δεσμών.

Στις δομές κατά Λιούις κάθε στοιχείο παρουσιάζεται με το χημικό του σύμβολο. Τα ηλεκτρόνια σθένους του στοιχείου συμβολίζονται με τελείες που σχεδιάζονται ανά ζεύγη. Στις δομές κατά Λιούις σχεδιάζονται μόνο τα ηλεκτρόνια σθένους και τα υπόλοιπα παραλείπονται. Οι ομοιοπολικοί δεσμοί και οι ημιπολικοί δεσμοί συμβολίζονται με παύλες. 

Σύμφωνα με την θεωρία του Λιούις κάθε στοιχείο αποκτάει χημική σταθερότητα όταν συμπληρώσει την εξωτερική του στοιβάδα με οκτώ ηλεκτρόνια (με εξαίρεση το υδρογόνο που αποκτάει χημική σταθερότητα με δύο ηλεκτρόνια). Ο χημικοί δεσμοί μεταξύ των στοιχείων ακολουθούν γενικά τον κανόνα της οκτάδας, αλλά έχουν βρεθεί και πολλές αποκλίσεις από αυτό τον κανόνα, όπως η ένωση του φωσφόρου με αλογόνα (Cl, Br , I) PCl5.

Κατηγορία:Χημικός δεσμός
Κομέντια ερουντίτα

Με τον όρο ***commedia erudita*** ή *λόγια λατινική κωμωδία* εννοείται η ερασιτεχνική, λόγια κωμωδία σε πέντε πράξεις, που ακολουθεί το κλασικό πρότυπο της *πρότασης*, της *επίτασης* και της *καταστροφής* ή *λύσης*. Ο αριθμός των χαρακτήρων και συνεπώς των ηθοποιών της *commedia erudita* είναι συνήθως μικρός, ενώ τα δρώμενα ακολουθούν μια συγκεκριμένη χωροχρονική ενότητα (μία ημέρα), σε αντίθεση με την *[[Commedia dell' arte]]*. 

## Το είδος

Ως γηγενές -ιταλικό- κωμικό είδος του 16ου αι. άντλησε τα μέγιστα από προγενέστερους Ρωμαίους δραματουργούς όπως ο Πλαύτος και ο Τερέντιος. Αν και η δράση, η δομή και ορισμένοι χαρακτήρες στηρίζονται στα ανάλογα ρωμαϊκά μοντέλα, ωστόσο ο τόπος και ο χρόνος είναι οι αστικές περιοχές της Ιταλίας του 16ου αιώνα. 
Σε ό,τι αφορά στα δρώμενα που αναπτύσσονται σε αυτό το κωμικό είδος η πλοκή αντλεί από μια ευρεία θεματολογία της μετακλασικής μυθιστορίας, όπως επίσης από λατινικές πηγές. Τα τυπικά προβλήματα που αντιμετωπίζουν οι εραστές βρίσκουν τη λύση τους συνήθως στον γάμο, μετά από αρκετές δολοπλοκίες και παρεμβάσεις τυπικών κωμικών χαρακτήρων, που απαντούν και στην *commedia dell' arte*. Η λογοτεχνική κριτική έχει αναφερθεί σε έλλειψη «διδακτικού» σκοπού και ηθικότητας στο συγκεκριμένο είδος, θεωρώντας το μέσον διασκέδασης. Ωστόσο η έρευνα αναζητά εκείνα τα στοιχεία σάτιρας και κοινωνικής κριτικής που επαναπροσδιορίζουν τη *διδακτική* θέση του έργου. 

## Αντιπροσωπευτικά έργα

Ως σημαντικά παραδείγματα της *commedia erudita* θα μπορούσαν να αναφερθούν έργα όπως το *La cassaria* του Αριόστο, το 1508 το *La calandria* του Μπιμπιένα, το 1513 και τα *La triunizia* και *I lucidi* του Φιρεντζουόλα το 1549.

Σε μεταγενέστερα δείγματα του συγκεκριμένου θεατρικού είδους η πλοκή διευρύνθηκε με την ανάπτυξη ηθικών και ρομαντικών στοιχείων, γεγονός που αποδίδεται στην αυξανόμενη επίδραση της *commedia dell'arte*.

## Συγγραφείς

Ως αντιπροσωπευτικοί συγγραφείς αυτού του διακριτού είδους θα μπορούσαν να αναφερθούν οι:

*Λοντοβίκο Αριόστο (Lodovico Ariosto) (1474-1533).
*Νικολό Μακιαβέλι (Niccolo Machiavelli) (1496-1527).
*Πιέτρο Αρετίνο (Pietro Aretino) (1492-1556).
*Άντζελο Μπεόλκο (Angelo Beolco) (περ. 1501-1542)

Ως συγγραφείς της τελευταίας μεταβατικής περιόδου της Commedia erudita αναφέρονται οι:

*Άντον Φραντζέσκο Γκρατσίνι (Anton Francesco Grazzini).
*Τζιοβάνι Μαρία Κέτσι (Giovanni Maria Cecchi) (1518–87).
*Ανιμπάλε Κάρο (Annibale Caro).
*Τζιαμπατίστα ντελα Πόρτα (Giambattista della Porta).
*Φραντσέσκο ντ' Άμπρα (Francesco d' Ambra).(1499–1558).

## Βλ. επίσης

*commedia dell' arte

## Παραπομπές σημειώσεις


Κατηγορία:Θεατρικά είδη
Κατηγορία:Ιστορία του θεάτρου
Κατηγορία:Θεωρία θεάτρου
Κατηγορία:Πολιτισμός της Ιταλίας
Kaman K-MAX

Το **[[Kaman]] K-MAX** (επίσης γνωστό και ως *K-1200*) είναι ελικόπτερο διασταυρούμενων κύριων στροφείων, ειδικά κατασκευασμένο, ειδικευμένο για επιχειρήσεις μεταφοράς εξωτερικών φορτίων. 

## Εξέλιξη
Το K-MAX χρησιμοποιεί τις αρχές λειτουργίας του Flettner Fl 282 *Kolibri* που αναπτύχθηκε στη Γερμανία κατά τη διάρκεια του δευτέρου παγκοσμίου πολέμου από τον Αντόν Φλέττνερ, ο οποίος εργάστηκε στην Kaman μετά το τέλος του πολέμου (Επιχείρηση Paperclip). 

Το K-1200 K-MAX, γνωστό και ως «*εναέριο φορτηγό*», είναι το πρώτο ελικόπτερο στον κόσμο ειδικά σχεδιασμένο, δοκιμασμένο και πιστοποιημένο για επιχειρήσεις μεταφοράς εξωτερικών φορτίων και κάθετη πτήση, σημαντική πτυχή των εργασιών μεταφοράς εξωτερικών φορτίων. Το στενό προφίλ του ελικοπτέρου παρέχει στον πιλότο απρόσκοπτη θέα του μεταφερόμενου φορτίου, κοιτώντας από κάθε πλευρά του. 

Το K-MAX βασίζεται στην τεχνολογία διασταυρούμενων κύριων στροφείων της Kaman, με παράλληλη χρήση σερβομηχανισμών για τη διατήρηση του ελέγχου. Το ελικόπτερο διαθέτει αντιπεριστρεφόμενα κύρια στροφεία αλλά όχι ουραίο στροφείο, γεγονός που επιτρέπει σε όλη την ισχύ του κινητήρα να μεταφέρεται στα κύρια στροφεία, παρέχοντας μεγαλύτερη ανυψωτική αποδοτικότητα από κάθε άλλη διαμόρφωση στροφείων. 

Για επικίνδυνες αποστολές έχει προγραμματιστεί μία μη επανδρωμένη, τηλεχειριζόμενη έκδοση του K-MAX με την ονομασία *K-MAX Unmanned Multi-Mission Helicopter*. Η χρήση του θα είναι δυνατή τόσο σε πολιτικές κρίσεις που θα περιλαμβάνουν χημικούς, βιολογικούς ή ραδιοχημικούς κινδύνους όσο και σε πολεμικές επιχειρήσεις, μεταφέροντας προμήθειες στο πεδίο της μάχης. 

## Χρήστες
* : Wucher Helikopter
* : MacKenzie Heli Services, HeliQwest, 
* : Kyokuto Boeki (Japan Royal Helicopter), Akagi Helicopter
* : ROTEX
* : Eagle Helicopter, Helog Heliswiss
* : Mountain West, Woody Contracting, Superior Helicopter, Timberline Helicopters, Rainier Heli-Lift
* : Lucky Air
* : Army Aviation

## Σχετικές εξελίξεις
HH-43 Huskie

## Συγκρίσιμα ελικόπτερα
Kamov Ka-226

## Πηγές


## Εξωτερικοί σύνδεσμοι

* Το Kaman K-MAX στην επίσημη ιστοσελίδα της Kaman 
* Το Kaman K-MAX στο avia.russian.ee
* Το Kaman K-MAX στο markusherzig.com
* Το Kaman K-MAX στο airliners.net

* Φωτογραφίες του Kaman K-MAX στο airliners.net

K
K
Σημαία της Μαδέρας

thumb|250px|right|Λόγος σημαίας: 2:3
Η **[[σημαία]] του αρχιπελάγους της [[Μαδέρα|Μαδέρας]]** αποτελείται από τρεις κατακόρυφες λωρίδες χρώματος μπλε- χρυσού-μπλε και υπάρχει στο κέντρο ένας λευκός σταυρός με κόκκινες άκρες. Πρόκειται για το Σταυρό του Τάγματος του Χριστού στην Πορτογαλία, στην οποία ανήκουν τα νησιά.

Πολλοί είναι εκείνοι που θεωρούν ότι η παρούσα σημαία προέρχεται από τη σημαία του Απελευθερωτικού Μετώπου της Μαδέρας, η οποία πλέον έχει σταματήσει να χρησιμοποιείται.

## Παραπομπές


Μαδέρα
Κατηγορία:Μαδέρα
Εθνόσημο της Μαδέρας

right|200px
Το **[[εθνόσημο]] της [[Μαδέρα|Μαδέρας]]** είναι το επίσημο εθνικό έμβλημα του αρχιπελάγους της Μαδέρας και φέρει την επιγραφή στα πορτογαλικά «τα πιο όμορφα και ελεύθερα νησιά». Το κεντρικό του τμήμα προέρχεται από τη σημαία της Μαδέρας και αποτελείται από τρεις κάθετες λωρίδες, χρώματος μπλε- χρυσού- μπλε με το Σταυρό του Τάγματος του Χριστού στο κέντρο, σε χρώμα λευκό με κόκκινες τις άκρες του.

## Παραπομπές


Μαδέρα
Κατηγορία:Μαδέρα
Blohm & Voss BV 238

Το **[[Blohm & Voss]] BV 238** ήταν Γερμανική αεράκατος του δευτέρου παγκοσμίου πολέμου. Όταν πέταξε πρώτη φορά, το 1944, ήταν το βαρύτερο αεροσκάφος που πέταξε ποτέ και οι διαστάσεις του το κατέστησαν το μεγαλύτερο αεροσκάφος που παρήχθη από τις δυνάμεις του Άξονα στη διάρκεια του πολέμου. Το πρωτότυπο BV 238 V1 πρωτοπέταξε στις 11 Μαρτίου 1944, μετά από μία σύντομη ανύψωση στις 10 Μαρτίου. Έφερε έξι κινητήρες DB 603 V12 (ισχύος 1750 ίππων έκαστος), κατασκευασμένους από την Daimler-Benz, τοποθετημένους στη σειρά, ανά τρεις, σε ενσωματωμένους θύλακες στο χείλος κάθε πτέρυγας. 

Το μοναδικό ολοκληρωμένο BV 238 χτυπήθηκε από πυρά πυροβόλων και βυθίστηκε ενώ βρισκόταν δεμένο στην λίμνη Σάαλ (*Schaal Lake*) τον Σεπτέμβριο του 1944 από τρία P-51 Mustang της *361ης Μοίρας Μαχητικών*. Φέροντας το όνομα «*Detroit Miss*» το πρώτο Mustang είχε πιλότο τον άσσο του πολέμου Υποσμηναγό *Urban "Ben" Drew*, ενώ ένα από τα άλλα δύο είχε πιλότο τον *William D. Rogers*. Το BV 238 υπήρξε το μεγαλύτερο αεροσκάφος που καταστράφηκε στη διάρκεια του πολέμου. 
 
Μετά την επιδρομή ο Drew πίστευε ότι είχε καταστρέψει ένα BV 222 Wiking (επίσης μεγάλη αεράκατο). Συνέχισε να το πιστεύει μέχρι το 1974, όταν το BBC επικοινώνησε μαζί του στα πλαίσια ενός ντοκιμαντέρ και του αποκάλυψαν ότι η έρευνά τους κατέληξε στο συμπέρασμα ότι το αεροσκάφος ήταν στην πραγματικότητα το BV 238, το οποίο βρισκόταν για πτητικές δοκιμές στη βάση υδροπλάνων της λίμνης Σάαλ. 

Η κατασκευή δύο ακόμα πρωτοτύπων ξεκίνησε αλλά κανένα από τα δύο πρόλαβε να ολοκληρωθεί. Ένα μεγάλο μοντέλο υπό κλίμακα του BV 238 επίσης κατασκευάστηκε κατά τη διάρκεια της εξέλιξης της αερακάτου. Γνωστό ως *FGP 227*, πραγματοποίησε αναγκαστική προσγείωση στη διάρκεια της πρώτης του πτήσης και τελικά δεν παρείχε οποιοδήποτε στοιχείο για το πρόγραμμα.

## Εξωτερικοί σύνδεσμοι
* 
* Το Blohm & Voss BV 238 στο warbirdsresourcegroup.org
* Το Blohm & Voss BV 238 στο luftfahrtmuseum.com 
* Το Blohm & Voss BV 238 στο lautecmedien.de 
* Το Blohm & Voss BV 238 στο answers.com
* Το Blohm & Voss BV 238 στο militaryfactory.com
* Βίντεο του Blohm & Voss BV 238 στο youtube.com

BV
BV
BV
BV 238
Κατηγορία:Εμβολοκινητήρια στρατιωτικά αεροσκάφη
Καθενοί Εύβοιας

Οι **Καθενοί** είναι μικρό ορεινό χωριό στους πρόποδες του όρους Δίρφη. Έως και το 1841 ονομαζόταν Σταθενούς. Διοικητικά ανήκουν στον Δήμο Διρφύων - Μεσσαπίων, του Νομού Εύβοιας. Απέχουν 8 χιλιόμετρα από τη Στενή και 23 χιλιόμετρα βορειοανατολικά από τη Χαλκίδα. Σύμφωνα με την Απογραφή του 2011 έχουν 630 κατοίκους.

## Ιστορία
Ο οικισμός συστάθηκε από βοσκούς της περιοχής.

Μετά την Επανάσταση του 1821, στο χωριό εγκαταστάθηκαν παλαιότεροι κάτοικοι από τις Άκρες Μεσσαπίων.

Το 1836, όταν εγκαθιδρύθηκε η διοικητική διαίρεση της Εύβοιας, ο οικισμός ανήκε στον δήμο Ληλαντίων.

Στο χωριό υπήρχε πύργος από την περίοδο της Ενετοκρατίας, ο οποίος γκρεμίστηκε για να ανοικοδομηθεί το σχολείο και ο ναός. Σε θέσεις του οικισμού, έχουν βρεθεί αρχαιολογικά ευρήματα διαφόρων ιστορικών περιόδων.

## Παραπομπές


## Πηγές

*Δ.δ Καθενών, πληροφορίες για το χωριό

## Βίντεο
* Καθενοί Μεσσαπίας στο YouTube

Κατηγορία:Χωριά της περιφερειακής ενότητας Ευβοίας
Κατηγορία:Δήμος Διρφύων - Μεσσαπίων
Θέλπουσα

Η **Θέλπουσα**, επίσης γνωστή ως *Τέλφουσα* ή *Θέλφουσα*, ήταν αρχαία πόλη - κράτος των Αζάνων της Αρκαδίας.

Ήταν χτισμένη στην αριστερή όχθη του Λάδωνα και συνόρευε με τον Κλείτορα και την Ψωφίδα. Το όνομά της το πήρε από την *νύμφη Θέλπουσα,* κόρη του Λάδωνα. 

Στην ευρύτερη περιοχή της πόλης υπήρχαν τα ιερά της Ελευσίνιας Δήμητρας, με λίθινα αγάλματα της θεάς, της κόρης της και του Διόνυσου, του Ογκίου άρχοντα της Θέλπουσας και γιου του Απόλλωνα, του Απόλλωνα, του Ασκληπιού παιδός, με το μνήμα της τροφού του *Τρυγόνος,* και το ιερό των 12 θεών. 

Όταν πέρασε ο Παυσανίας η Θέλπουσα υπήρχε ακόμη, αν και είχε μισοεγκαταλειφθεί. 

Το 352 π.Χ. οι κάτοικοι της πόλης απέκρουσαν επίθεση των Λακεδαιμόνιων και κατάφεραν να τους διώξουν. Ήταν μέλος της Αχαϊκής Συμπολιτείας ενώ έκοβε και δικά της νομίσματα. Τα νομίσματα είχαν παραστάσεις της Δήμητρας και του γιου της Αρίωνα. Η Θέλπουσα ήταν η πατρίδα του Ασκληπιού και του Αρίωνα. 

Η θέση της πόλης έχει εντοπιστεί και έχει αποδειχτεί από επιγραφές που έχουν βρεθεί. Βρίσκεται στα σύνορα των νομών Αρκαδίας - Αχαΐας και κοντά στα Γορτυνιακά χωριά Βυζίκι, Σπάθαρη και Τρόπαια. Πρακτικά δεν έχει ανασκαφεί αλλά έχουν βρεθεί ερείπια της οχύρωσης και κτιρίων.

## Παραπομπές


## Πηγές
* Γεώργιος Παπανδρέου, *[http://anemi.lib.uoc.gr/metadata/c/4/9/metadata-425-0000087.tkl Αζανιάς, ήτοι Αρχαιολογική πραγματεία πασών των Αρχαίων πόλεων της Αρκαδικής Αζανίδος μετά των περιχώρων αυτών και ιστορικαί περιπαίτειαι μέχρι των καθ' ημάς χρόνων]*, Εκ του Τυπογραφείου της εφημ. "Ηλείας" Γεωργ. Ε. Δημητριάδου, Εν Πύργω 1886

## Βιβλιογραφία

* 

Κατηγορία:Αρκαδική Αζανία
Κατηγορία:Πόλεις της αρχαίας Αρκαδίας
Κατηγορία:Αχαϊκή Συμπολιτεία
Κατηγορία:Δήμος Τροπαίων
Κατηγορία:Αρχαιολογικοί τόποι στην Αρκαδία
Παρού

thumb|250px|Καταρράκτης
Ο **Παρού** (*Paru* , και πορτογαλικά *Rio Paru*) είναι ποταμός της Βραζιλίας και παραπόταμος του Αμαζονίου. Πηγάζει στα σύνορα με το Σουρινάμ στη Βόρεια Βραζιλία και με κατεύθυνση νότια και νοτιοανατολικά, μετά από ρού 800 περίπου χλμ., εκβάλει στον Αμαζόνιο.

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Βραζιλίας
Μάρμαρο Πάρου

σύνδεσμος=https://el.wikipedia.org/wiki/Αρχείο:Nike_of_Samothrake_Louvre_Ma2369_n4.jpg|δεξιά|μικρογραφία|379x379εσ|"Η Φτερωτή Νίκη της Σαμοθράκης"
σύνδεσμος=https://el.wikipedia.org/wiki/Αρχείο:Venus_de_Milo_Louvre_Ma399_n4.jpg|δεξιά|μικρογραφία|419x419εσ|Η Αφροδίτη της Μήλου
Το **Μάρμαρο Πάρου** είναι ένα από τα πλέον φημισμένα είδη μαρμάρου του κόσμου, ειδικότερα για τη λευκότητά του.

Το μάρμαρο Πάρου που λατομείται στη νήσο Πάρο, εκ της οποίας και το όνομά του, ήταν ήδη γνωστό κατά την αρχαιότητα, που λόγω του πάλευκου χρώματός του προτιμήθηκε ιδιαίτερα στη δημιουργία πολλών γλυπτών αλλά και στην ανοικοδόμηση αρχαίων ναών. Το ιδιαίτερο χαρακτηριστικό που παρουσιάζει το μάρμαρο της Πάρου, που δικαιολογημένα το καθιστά μοναδικό στον κόσμο είναι η διαύγεια και η διαφάνειά του που φθάνει τα 6 - 7 εκατοστά βάθος, και σε ορισμένες περιπτώσεις ακόμη και τα 30 εκατοστά, όπου περνώντας έτσι το φως χαρίζει αυτή τη μοναδικότητα.  Υπόψη ότι η διαφάνεια του πεντελικού μαρμάρου δεν ξεπερνάει το 1,5 εκατοστό.

Γι΄ αυτό το μάρμαρο τόσο της Πάρου όσο και της Νάξου, που παρουσιάζει λίγο μικρότερη διαφάνεια, προτιμούνταν περισσότερο στη κατασκευή αγαλμάτων και ειδωλίων παρά σε μεγάλες κατασκευές, αν και υπήρξαν περιπτώσεις που χρησιμοποιήθηκε σε τέτοιες περιπτώσεις όπως π.χ. ο "Θησαυρός των Αθηναίων" στους Δελφούς, ή σε Μαυσωλεία.

Η διαφάνεια αυτή του μαρμάρου της Πάρου, της λεγόμενης "Παρίας λίθου" είχε καταστεί τόσο γωστή που λάμβανε και θεϊκό συμβολισμό. Όπως μάλιστα σημειώνει στους λόγους του ο Ευσέβιος:
:: "*Ο Θεός, αρχή φωτεινή, που εδρεύει στο μέσον του πυρός, του πιο ευαίσθητου, μένει για πάντα αόρατη στα μάτια εκείνων που δεν ανυψώνονται υπεράνω της υλικής ζωής. Γι΄ αυτό η θέα των διαφανών σωμάτων, όπως του κρυστάλλου, του *'παριανού μαρμάρου*' και ακόμα του ελεφαντοστού οδηγεί στην ιδέα του θεϊκού φωτός, όπως η θέα του χρυσού οδηγεί στην ιδέα της καθαρότητας.".*
Σημειώνεται ότι το μάρμαρο Πάρου είναι επίσης γνωστό και με την ονομασία "λυχνίτης".

## Αριστουργήματα γλυπτικής
Ενδεικτικά αριστουργήματα κατασκευασμένα από παριανό μάρμαρο είναι:
* Τα περίφημα σήμερα κυκλαδικά ειδώλια "ο Αρπιστής" και "ο Αυλητής" (2.800 - 2.300 π.Χ.) που βρέθηκαν στη Κέρο.
* Οι Κούροι της Θάσου, της Κέας και της Μήλου καθώς και της Αναβύσσου.
* Η Κόρη Φρασίκλεια, έργο του Παριανού γλύπτη Αριστίωνα (540 π.Χ.), (Εθνικό Αρχαιολογικό Μουσείο).
* "Ο Παις του Κριτίου" (Μουσείο Ακρόπολης)
* "Η πεπλοφόρος κόρη" (Μουσείο Ακρόπολης)
* "Ο Θησαυρός των Αθηναίων" στους Δελφούς.
* "Το Μαυσωλείο της Αλικαρνασσού"
* "Ο Ναός του Δία" στην Ολυμπία.
* "Η Νίκη της Πάρου" (Αρχαιολογικό Μουσείο Πάρου).
* "Η Νίκη του Παιωνίου" (Μουσείο Ολυμπίας).
* "Η Νίκη της Σαμοθράκης" (Μουσείο του Λούβρου).
* "Ο Ερμής του Πραξιτέλη"
* "Η Αφροδίτη της Μήλου" (Μουσείο του Λούβρου)

## Σημειώσεις, Αναφορές


## Πηγές
* "Εγκυκλοπαίδεια Πάπυρος Larousse Britannica" τομ.48ος, σελ.220.
* "Μεγάλη Ελληνική Εγκυκλοπαίδεια" τομ.ΙΘ΄, σελ.744.
Κατηγορία:Πάρος
Κατηγορία:Μάρμαρο
Νέος γενικός αστρονομικός κατάλογος

[thumb|right|300px|Ο σπειροειδής γαλαξίας [NGC 3982, που βρίσκεται σε απόσταση 60 εκατομμυρίων ετών φωτός, στον αστερισμό της Μεγάλης Άρκτου.]]
Ο **Νέος Γενικός Κατάλογος** (*New General Catalogue*, γνωστός απλά και ως **NGC**) είναι ο πιο γνωστός αστρονομικός κατάλογος αντικειμένων βαθέος ουρανού (δηλαδή γαλαξιών και αστρικών σμηνών) στην αστρονομία. Ο NGC είναι ένας από τους μεγαλύτερους καταλόγους, καθώς περιλαμβάνει όλα τα είδη αντικειμένων βαθέος ουρανού και όχι μόνο γαλαξίες. Τα αντικείμενα που περιλαμβάνονται, γνωστά και ως *αντικείμενα NGC,* είναι γύρω στα 8.000.

## Ιστορία
Ο κατάλογος συντάχθηκε στη δεκαετία του 1880 από τον Γιόχαν Ντράιερ (*J. L. E. Dreyer*) που χρησιμοποίησε παρατηρήσεις κυρίως του Ουίλιαμ Χέρσελ, και κατόπιν επεκτάθηκε με δυο παραρτήματα, τα Index Catalogue I και II, με περίπου 5.000 επιπλέον αντικείμενα.

Τα αντικείμενα του νότιου ουρανού είναι καταλογογραφημένα κάπως λιγότερο αναλυτικά, πολλά όμως παρατηρήθηκαν από τον Τζον Χέρσελ. Ο NGC κατά το παρελθόν περιελάμβανε και πολλά λάθη, τα περισσότερα από τα οποία διορθώθηκαν από το NGC/IC Project.

Ο κατάλογος εκδόθηκε για πρώτη φορά το 1888 στα *Υπομνήματα της [[Βασιλική Αστρονομική Εταιρεία|Βασιλικής Αστρονομικής Εταιρίας]]* ως *"Νέος Γενικός Κατάλογος Αστέρων και Αστρικών Σμηνών, ήτοι ο Κατάλογος του αειμνήστου Σερ Τζον Χέρσελ αναθεωρημένος, διορθωμένος και επαυξημένος."* (Dreyer J. L. E., 1888, *Mem. R. Astron. Soc.*, **49**, 1-237).

## Δείτε επίσης
* Κατάλογος αντικειμένων New General Catalogue
* Γενικός Κατάλογος
* Κατάλογος αντικειμένων Μεσιέ
* :Κατηγορία:Αντικείμενα NGC

## Παραπομπές


## Εξωτερικοί σύνδεσμοι

* Διαδραστικός Κατάλογος , SEDS
* The Amateur Photographic NGC Catalog

Κατηγορία:Αστρονομικοί κατάλογοι
*
Paris Match

Το **Paris Match** είναι ένα από τα δημοφιλέστερα σήμερα διεθνή περιοδικά επικαιρότητας. 

Είναι γαλλικό εβδομαδιαίο εικονογραφημένο περιοδικό που καλύπτει κυρίως γεγονότα και θέματα της διεθνούς επικαιρότητας. Ιδρύθηκε το 1949 στο Παρίσι από τον εκδότη της εφημερίδας "Φιγκαρό", τον Ζ. Πουβόστ. Κατά το αντικείμενο των θεμάτων του θεωρείται εκδοτικός διάδοχος των παλαιοτέρων εικονογραφημένων περιοδικών Ματς (Match) και "Λ' Ιλουστρασιόν" (L' Ilustration) των οποίων η κυκλοφορία είχε σταματήσει.

Το περιοδικό Paris Match ή λεγόμενο και "Paris Match" ακολούθησε απ΄ αρχής της έκδοσής του το αμερικανικό πρότυπο του "Λάιφ" (Life). Το περιεχόμενό του σήμερα είναι πολύ σημαντικό σε θεματολογία ενώ έχει και πλούσιο φωτογραφικό ρεπορτάζ πολιτικού, οικονομικού, καλλιτεχνικού και τουριστικού ενδιαφέροντος. Η γλώσσα του είναι απλή και εκλαϊκευμένη, απευθυνόμενη σε κοινό περισσότερο της μεσαίας τάξης.

Εκτός της εβδομαδιαίας έκδοσης περιλαμβάνονται τακτικά και έκτακτες εκδόσεις (εκτός σειράς) ή ειδικές εκδόσεις με περισσότερο ιστορικό και αναμνηστικό (souvenir) αφιέρωμα όπως π.χ. το Νο 2916, (2005), με 100 ειδικές σελίδες αφιερωμένες στον Πάπα Ιωάννη Παύλο Β΄.

Το Paris Match κυκλοφορεί ευρύτατα σε όλες τις χώρες της Ευρώπης, στις ΗΠΑ, τον Καναδά, την Λατινική Αμερική και στις πρώην γαλλικές αποικίες. Στην Ελλάδα κυκλοφορεί σε όλα τα περίπτερα και καταστήματα διάθεσης ξένου τύπου.

## Παραπομπές


## Εξωτερικοί σύνδεσμοι
* 
*Ο επίσημος ιστότοπος του περιοδικού

Κατηγορία:Περιοδικά με τόπο έκδοσης το Παρίσι
Κατηγορία:Περιοδικά στη γαλλική γλώσσα
Κόρκυρα

**Κόρκυρα** ονομαζόταν στην ελληνική μυθολογία η κόρη του Ασωπού ποταμού και της Νύμφης Μετώπης. Σύμφωνα με τον μύθο, ο Ποσειδώνας ερωτεύθηκε την όμορφη νύμφη, την απήγαγε και την έφερε σε ένα νησί, στη σημερινή Κέρκυρα, που μέχρι τότε δεν είχε όνομα, και έδωσε στο νησί το όνομά της, «Κόρκυρα». Έκαναν ένα παιδί, τον Φαίακα, από τον οποίο πήραν στη συνέχεια το όνομά τους οι κάτοικοι του νησιού, Φαίακες.

## Παραπομπές


Κορκυ
Κορκυ
Φελίπε Σαντσόν

Ο **Φελίπε Σαντσόν** (*Felipe Sanchón Huerta*, 8 Απριλίου 1982) είναι Ισπανός ποδοσφαριστής. Έχει ύψος 1.64, ζυγίζει 63 κιλά και αγωνίζεται στο δεξί άκρο της επίθεσης.

## Βιογραφία
Γεννήθηκε στις 8 Απριλίου 1982 στη Βαρκελώνη. Τα πρώτα του ποδοσφαιρικά βήματα τα έκανε στο παιδικό τμήμα της ομάδα της γενέτειράς του , την Μπαρτσελόνα σε ηλικία δέκα ετών. Γέννημα-θρέμμα της ομάδας θήτευσε στα διάφορα ηλικιακά τμήματα (Juvenil B, Juvenil A, Barcelona C) μέχρι και την ομάδα Νέων (Barcelona B), στην οποία αγωνίστηκε για μια αγωνιστική σεζόν (2003-04), έχοντας 22 συμμετοχές και 1 γκολ.

Τις επόμενες περιόδους μεταπήδησε σε μικρότερες ομάδες της Καταλονίας και αγωνίστηκε στις χαμηλότερες κατηγορίες του Ισπανικού επαγγελματικού ποδοσφαίρου. Έτσι φόρεσε διαδοχικά τη φανέλα της **Φιγκέρες** (2004-05 με 14 συμμετοχές), της Χιρόνα (2005-06 με 38 συμμετοχές και 21 γκολ) και τέλος της Λ'Οσπιταλέτ (2006-07) με την οποία ανακηρύχθηκε πρώτος σκόρερ της με 20 τέρματα στο πρωτάθλημα της Γ' Εθνικής Ισπανίας και έχασε σε αγώνες play-offs την άνοδο στην Β' Εθνική. Τον Ιούνιο του 2007 , ακολουθώντας την συμβουλή του προπονητή της Λ'Οσπιταλέτ, Χουάν Κάρλος Ολίβα, μεταγράφηκε στον Άρη Θεσσαλονίκης όπου και συνεχίζει να αγωνίζεται.Με τα χρώματα των **κιτρίνων** πέτυχε στις 15 Δεκεμβρίου 2007 το παρθενικό του γκολ στο ελληνικό πρωτάθλημα (Αρης-Skoda Ξάνθης 2-0).

Είναι διεθνής με τις εφηβικές εθνικές ομάδας της Ισπανίας (κάτω των 15, κάτω των 17).

Κατηγορία:Ισπανοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Έρκουλες Αλικάντε
Κατηγορία:Ποδοσφαιριστές Γρανάδα ΚΦ
Κατηγορία:Ποδοσφαιριστές ΚΓ Ταρραγόνα
Κατηγορία:Ποδοσφαιριστές Μπαρτσελόνα Β
Κατηγορία:Ποδοσφαιριστές ΟΕ Φιγκέρες
Κατηγορία:Ποδοσφαιριστές ΣΕ Λ'Οσπιταλέτ
Κατηγορία:Ποδοσφαιριστές Χιρόνα ΦΚ
Κατηγορία:Ποδοσφαιριστές Ουντινέζε Κάλτσιο
Κατηγορία:Ποδοσφαιριστές ΚΕ Σαβαδέλ ΦΚ
Κατηγορία:Ξένοι ποδοσφαιριστές στην Ελλάδα
Δημήτρης Γεωργαλής

Ο **Δημήτρης Γεωργαλής** (23 Φεβρουαρίου 1974) είναι Έλληνας ποδηλάτης, 4ος ολυμπιονίκης στους Ολυμπιακούς Αγώνες του 2000 (αγώνισμα ομαδικό σπριντ - ποδηλασία πίστας).  

Γεννήθηκε στις 23 Φεβρουαρίου του 1974 στα Τρίκαλα και ήταν αθλητής στο σωματείο ΠΑΣ Τρίκκη Τρικάλων. Για πρώτη φορά ήρθε σε επαφή με την ποδηλασία το Νοέμβριο του 1987.  Είναι ανθυπολοχαγός στον ελληνικό στρατό.

## Διεθνείς Διακρίσεις
;Ολυμπιακοί Αγώνες: 
*7ος στα 1000μ. ατομικής χρονομέτρησης, το 1996 (Ατλάντα)
*6ος στα 1000μ. ατομικής χρονομέτρησης, το 2000 (Σίδνεϊ)
*4ος στο Ολυμπιακό Σπριντ, το 2000 (Σίδνεϊ)
*8ος στο Ομαδικό Σπριντ, το 2004 (Αθήνα)

;Άλλοι Αγώνες: 
*2ος (ασημένιο μετάλλιο)στο Ολυμπιακό σπριντ, στο ευρωπαϊκό πρωτάθλημα πίστας 1996
*3ος (χάλκινο μετάλλιο) στα 1000μ. ατομικής χρονομέτρησης, στο ευρωπαϊκό πρωτάθλημα πίστας 1996
*3ος (χάλκινο μετάλλιο) στο Ολυμπιακό Σπριντ, στο ευρωπαϊκό πρωτάθλημα πίστας 1997
*3ος (χάλκινο μετάλλιο) στο Ολυμπιακό Σπριντ, στο ευρωπαϊκό πρωτάθλημα πίστας 2001
*3ος (χάλκινο μετάλλιο) στο Ολυμπιακό Σπριντ, στο ευρωπαϊκό πρωτάθλημα πίστας 2003
*4ος στο Ολυμπιακό Σπριντ, στο Παγκόσμιο Πρωτάθλημα 1996

## Παραπομπές


Κατηγορία:Έλληνες αθλητές της ποδηλασίας
Καλλίπολη (αποσαφήνιση)

Η ονομασία **Καλλίπολη** (ή *Καλλίπολις*) μπορεί να αναφέρεται:

## Γεωγραφία
* Καλλίπολη (Τουρκία), αρχαία μακεδονική πόλη, ευρισκόμενη στη σημερινή Τουρκία, στα βόρεια παράλια του Αιγαίου
* Καλλίπολη (Πειραιάς), συνοικία που ονομάστηκε από την προαναφερθείσα πόλη.
* Καλλίπολις Ιβηρίας, αρχαία πόλη της ιβηρικής χερσονήσου.
* Χερσόνησος της Καλλίπολης, χερσόνησος της ανατολικής Θράκης στην ευρωπαϊκή Τουρκία.
* Καλλίπολη Απουλίας, πόλη στην Απουλία της Νότιας Ιταλίας.

## Άλλα

* Εκστρατεία της Καλλίπολης, μάχη του Α' Παγκοσμίου Πολέμου.
Σέλευκος Α΄ Νικάτωρ

Ο **Σέλευκος Α' Νικάτωρ** (358 π.Χ. ή 353 π.Χ. – 281 π.Χ.) ήταν ένας από τους διαδόχους του Αλέξανδρου του Μεγάλου, ιδρυτής της δυναστείας των Σελευκιδών, που βασίλεψε στο ασιατικό τμήμα της πρώην Περσικής Αυτοκρατορίας.

## Γενικά
Ο Σέλευκος ήταν γιος του Αντίοχου, στρατηγού του Φίλιππου Β'. Μετά τον θάνατο του Αλέξανδρου το 323 π.Χ., πήρε το μέρος του Περδίκκα, αλλά αργότερα οργάνωσε συνωμοσία εναντίον του και το 321 π.Χ. ανέλαβε τη σατραπεία της Βαβυλώνας. Στους πολέμους των Διαδόχων που ακολούθησαν, πολεμώντας κατά καιρούς είτε τους μεν είτε τους δε, πέτυχε να επικρατήσει έναντι των υπολοίπων, και έγινε κύριος της πρώην Περσικής Αυτοκρατορίας, από τη Σογδιανή και τη Βακτριανή στην ανατολή, μέχρι και το μεγαλύτερο μέρος της Μικράς Ασίας στη δύση. Το 281 π.Χ. νίκησε σε μάχη τον Λυσίμαχο. Ακολούθως πέρασε τον Ελλήσποντο και αναγορεύτηκε βασιλιάς της Μακεδονίας. Σύντομα όμως δολοφονήθηκε από τον Πτολεμαίο Κεραυνό τον Σεπτέμβριο του ίδιου έτους.

## Μη στρατιωτικές δραστηριότητες
Οι αρχαίοι συγγραφείς της ελληνιστικής και αυτοκρατορικής εποχής εκθειάζουν τη «φιλανθρωπία», το προσωπικό του θάρρος και την ιπποτική του συμπεριφορά αλλά και τη σωματική του ρώμη. Από τις μη στρατιωτικές του δραστηριότητες αναφέρονται οι εξερευνητικές αποστολές που έγιναν με εντολή του στην Ινδία και την Κασπία Θάλασσα και προπάντων η ίδρυση πολλών ελληνικών πόλεων ανέρχονται περίπου σε 30 στο κέντρο του κράτους του, δηλαδή τη Βόρεια Συρία αλλά και στη Μικρά Αία και στις Ανατολικές επαρχίες.

## Χρονολόγιο

## Παραπομπές


Κατηγορία:Ηγεμόνες των Σελευκιδών
Κατηγορία:Ελληνιστική περίοδος
Κατηγορία:Διάδοχοι του Μεγάλου Αλεξάνδρου
Δυναστεία των Σελευκιδών

Αυτή η σελίδα εμφανίζει την γενεαλογία της **δυναστείας των Σελευκιδών**, μακεδονικής καταγωγής, που κυβέρνησε τη Συρία, καθώς και άλλα μέρη της Ασίας, 305 έως 64 π.Χ..

## Γενεαλογία των Σελευκιδών της Συρίας

## Βιβλιογραφία

Κατηγορία:Ελληνιστική περίοδος
*
Σελευκιδες
Σελευκιδων
Κατάλογος αντικειμένων Μεσιέ

Ο **κατάλογος των αντικείμενων Μεσιέ** είναι μια συλλογή αστρονομικών αντικειμένων που καταχωρήθηκαν από τον Γάλλο αστρονόμο Σαρλ Μεσιέ (*Charles Messier*).

## Ο Χάρτης των Αντικειμένων Μεσιέ
frame|left|Τα Αντικείμενα Μεσιέ.

## Ο πλήρης κατάλογος

### 1-10



### 11-20



### 21-30



### 31-40



### 41-50



### 51-60



### 61-70



### 71-80



### 81-90



### 91-100



### 101-110

## Δείτε επίσης
* Αντικείμενο Μεσιέ

## Παραπομπές
* Βάση δεδομένων  από το SEDS
* Πίνακας των αντικειμένων

Αντικείμενο Μεσιέ Κατάλογος
*
Παμβοιώτια

Τα **Παμβοιώτια** ήταν αρχαία ελληνική ιερή ετήσια εορτή που λάμβανε χώρα στην αρχαία Βοιωτία προς τιμή της θεάς Αθηνάς της Ιτωνίας και είχε θεσπιστεί πολύ πριν η Θήβα αναδειχθεί σημαντική πόλη της Αρχαίας Ελλάδας.

Η σημαντικότητα της εορτής αυτής διαφαίνεται από το γεγονός ότι γιορταζόταν κατά τον ομώνυμο μήνα, τον Παμβοιώτιο στον οποίο είχε δώσει το όνομά της. Ο Παμβοιώτιος αντιστοιχούσε με τον Βοηδρομιώνα, δηλαδή από τα μέσα του Σεπτεμβρίου μέχρι τα μέσα του Οκτωβρίου. Ο Κωνσταντίνος Παπαρρηγόπουλος την χαρακτηρίζει ως *"...θρησκευτική μάλλον ή πολιτική σύνοδο"* στην οποία δεν υπήρχαν ατομικά αγωνίσματα και μουσικοί αγώνες.

Κατά την διάρκεια της εορτής αυτής όλες οι αρχαίες πόλεις της Βοιωτίας κήρυσσαν μεταξύ τους εκεχειρία.

## Παραπομπές


Κατηγορία:Αρχαία Βοιωτία
Κατηγορία:Αρχαίες ελληνικές εορτές
Σημαία της Θέουτα

thumb|right|Η σημαία της Θέουτα
Η **[[σημαία]] της ισπανικής αυτόνομης κοινότητας της [[Θέουτα]]** είναι ασπρόμαυρη και αποτελείται από έναν θυρεό που χωρίζεται στα τέσσερα και σε σχήμα Χ, σχηματίζοντας 8 τριγωνικά κομμάτια, ίδιο με τη σημαία της Λισαβόνας. Έτσι, καταδεικνύεται η πορτογαλική κληρονομιά, καθώς ο θύλακας Θέουτα ήταν πορτογαλικό έδαφος από το 1430 έως στο πρώτο μισό του 17ου αιώνα. Επίσης, στη μέση υπάρχει ένα έμβλημα με το έμβλημα της Θέουτα. Στη σημαία των πολιτών δεν υπάρχει το τελευταίο.

Η πρώτη σημαία που υψώθηκε από τον πορτογαλικό στρατό στη Θέουτα ήταν η σημαία της πόλης της Λισαβόνας, το 1415.Η σημαία αυτή ονομάζεται επίσης σημαία του Αγίου Βικεντίου, πολιούχου αγίου της σημερινής πορτογαλικής πρωτεύουσας. Τη χρονιά εκείνη οι Πορτογάλοι έδιωξαν τους Άραβες και στην ουσία απελευθέρωσαν την πόλη. Για να εορταστεί αυτό, καθιερώθηκε η σημαία της Θέουτα να έχει ίδιο σχέδιο με τη σημαία της Λισαβόνας.

## Εξωτερικοί σύνδεσμοι
* Σημαία της Θέουτας στις «Σημαίες του Κόσμου».

Θέουτα
Κατηγορία:Θέουτα
Θεόδωρος Κουντουριώτης

*Για τον συνονόματό του δείτε [[Θεόδωρος Γ. Κουντουριώτης]].*

Ο **Θεόδωρος Π. Κουντουριώτης** ήταν αξιωματικός του Πολεμικού Ναυτικού και υφυπουργός Ναυτικών και Εμπορικής Ναυτιλίας το 1945.

## Βιογραφικά στοιχεία

Γεννήθηκε στην Αθήνα και ήταν γιος του ναυάρχου και πρώην προέδρου της Δημοκρατίας Παύλου Κουντουριώτη.  Ακολούθησε την ναυτική παράδοση της οικογένειας και κατατάχθηκε στο Πολεμικό Ναυτικό. Στην Κατοχή διέφυγε στη Μέση Ανατολή ενώ ήταν κυβερνήτης του θωρηκτού Αβέρωφ όταν αυτό μετέφερε την ελληνική κυβέρνηση στον Πειραιά το Σεπτέμβριο του 1944. Την περίοδο 1945 - 1946 διετέλεσε διοικητής της διοίκησης Φρεγατών.  Στην κυβέρνηση Πλαστήρα, στην οποία ο πρωθυπουργός κράτησε προσωρινά τα Υπουργεία Ναυτικών, Αεροπορίας και Εμπορικής Ναυτιλίας διετέλεσε υφυπουργός για τα υπουργεία Ναυτικών και Εμπορικής Ναυτιλίας (1945). 

Ήταν παντρεμένος με την Ευθυμία Καλλέργη, κόρη του Δημητρίου Καλλέργη, και γιος τους είναι ο αξιωματικός του Πολεμικού Ναυτικού Παύλος Θ. Κουντουριώτης.

## Αναφορές


Κατηγορία:Έλληνες αξιωματικοί του Πολεμικού Ναυτικού
Κατηγορία:Έλληνες υφυπουργοί Ναυτικών
Θεοδωρος
Θεοδωρος
Κατηγορία:Αρβανίτες
Έμβλημα της Θέουτα

175px|right|Το έμβλημα της Θέουτας.
Παρά το γεγονός ότι είναι πόλη της Ισπανίας , το **έμβλημα της [[Θέουτα]]** είναι παρόμοιο με το εθνόσημο της Πορτογαλίας. Η διαφορά του είναι ότι δεν έχει κάστρα αλλά πύργους στο έμβλημα και είναι διατεταγμένοι σε μορφή 2+2+2+1, αντί της 3+2+2. Πάνω από το εθνόσημο υπάρχει το στέμμα, που συμβολίζει τη μοναρχία. 

Η πόλη καταλήφθηκε από τους Πορτογάλους το 1415. Στη συνέχεια επιδόθηκε στην Ισπανία έπειτα από το τέλος της λεγόμενης Ιβηρικής Ένωσης. Την περίοδο εκείνη αμφότερα τα βασίλεια της Ιβηρικής διοικούνταν από τους ηγεμόνες της ίδιας βασιλικής δυναστείας, το 1640.

Η πόλη ήταν το πρώτο υπερπόντιο έδαφος που κατέλαβε η Πορτογαλία, εγκαινιάζοντας την εποχή των μεγάλων ανακαλύψεων. Έτσι μπορεί κανείς να εξηγήσει την πορτογαλική παρουσία στο εθνόσημο του σημερινού ισπανικού θύλακα.

Το εθνόσημο απαντάται και στη σημαία της Θέουτα.

## Εξωτερικοί σύνδεσμοι
* Εθνόσημο της Θέουτας στις "Σημαίες του Κόσμου".

Εμβλημα
Αιγάνη Λάρισας

Η **Αιγάνη** είναι χωριό της Θεσσαλίας και ανήκει στο Δήμο Τεμπών της Περιφερειακής Ενότητας Λάρισας. Πριν την μεταρρύθμιση της τοπικής αυτοδιοίκησης του 2011 αποτελούσε διαμέρισμα του δήμου Κάτω Ολύμπου. Είναι έδρα ομώνυμης τοπικής κοινότητας, η οποία είναι χαρακτηρισμένη ως αγροτικός πεδινός οικισμός με έκταση 21,175 χμ² (2011). Βρίσκεται σε υψόμετρο 280 μέτρων και σε απόσταση 45 περίπου χιλιομέτρων από την πόλη της Λάρισας αλλά και από την πόλη της Κατερίνης. Είναι το τελευταίο άκρο της Θεσσαλίας, καθώς εκεί βρίσκονται τα σύνορα Θεσσαλίας - Μακεδονίας. Κατά την απογραφή του 2011 η Αιγάνη είχε 535 κατοίκους, ενώ τη τοπική κοινότητα 1.134.

Στην τοπική κοινότητα της Αιγάνης, ανήκουν ακόμη τέσσερις οικισμοί. Η Κάτω Αιγάνη και το Παπαπούλι είναι δύο μικροί οικισμοί οι οποίοι βρίσκονται επί της εθνικής οδού ο πρώτος και επί του πρώην ιστορικού σιδηροδρομικού σταθμού Παπαπουλίου ο δεύτερος.  Οι δύο οικισμοί της Παραλία της Αιγάνης είναι το Καστρί-Λουτρό και τα Νέα Μεσάγκαλα που βρίσκονται σε απόσταση 7 χιλιομέτρων από την Κάτω Αιγάνη και 10 από την Αιγάνη στο δέλτα του Πηνειού. Από τους 1.134 κατοίκους το 47% είναι κάτοικοι της Αιγάνης, το 34% των Μεσαγκάλων και το υπόλοιπο 9%, κάτοικοι της Κάτω Αιγάνης. Η Αιγάνη έχει πάρα πολλές φυσικές ομορφιές και συνδυάζει βουνό και θάλασσα. Η εκκλησία της Γεννήσεως της Θεοτόκου, παλιό μοναστήρι καθώς ήταν, είναι μία σημαντική χριστιανική κληρονομιά και το εξωκλήσι του Αγίου Αθανασίου που χρονολογείται από το 14ο αιώνα και θεωρείται το παλαιότερο της Θεσσαλίας αποτελεί το μεγαλύτερο πολιτισμικό και θρησκευτικό πλούτο του χωριού. 
μικρογραφία|Το θέατρο Αιγάνης και το ρολόι
## Πληθυσμός

(σε παρένθεση ο πληθυσμός της τοπικής κοινότητας)
## Διοικητική ιστορία
Μετά τη Μεταπολίτευση, πρόεδροι της Κοινότητας Αιγάνης διατέλεσαν  οι:
...
*1979-82 Αθανάσιος Αναγνωστόπουλος
*1983-90 Ηλίας Καραζήσης
*1991-94 Αστέριος Τσιαπράνης
*1995-98 Μιχαήλ Ζάχος
*Κώστας Ζαφείρης  (πρόεδρος της Κοινότητας επί δεκαετία).
*2020-23 Θεοδώρα Αναγνωστοπούλου

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

## Εξωτερικοί σύνδεσμοι
*http://www.dimostempon.gr/index.php/dhmos/ta-xwria/aiganh 
*Ιστοσελίδα για το χωριό
*Απογραφή Πληθυσμού - Κατοικιών 2011. ΜΟΝΙΜΟΣ Πληθυσμός 

Κατηγορία:Χωριά της περιφερειακής ενότητας Λάρισας
Κατηγορία:Δήμος Τεμπών
Τώνης Μαρούδας

Ο **Τώνης Μαρούδας** (Πάτρα, 17 Μαρτίου 1920 - Ακράτα, 22 Ιουλίου 1988) ήταν Έλληνας τραγουδιστής και συνθέτης του ελαφρού τραγουδιού.

## Βιογραφικό
Γεννήθηκε στη Πάτρα στις 17 Μαρτίου 1920 και από πολύ μικρή ηλικία αναγκάστηκε να εργαστεί όταν έμεινε ορφανός από πατέρα ( με καταγωγή από τη Ζάκυνθο). Σε ηλικία 16 ετών έφυγε για την Αθήνα και το 1937 έβγαλε τον πρώτο του δίσκο. Μεγαλύτερη επιτυχία του ήταν το τραγούδι *[[Τι 'ναι αυτό που το λένε αγάπη]]*, το οποίο τραγούδησε μαζί με τη Σοφία Λόρεν για την ταινία *[[Το παιδί και το δελφίνι]]*. Ο δίσκος πούλησε πάνω από 2.500.000 αντίτυπα παγκοσμίως. Το 1961 κέρδισε το Δ΄ βραβείο στο φεστιβάλ τραγουδιού της Θεσσαλονίκης με το τραγούδι *Γεράματα*.

Πέθανε στην Ακράτα στις 22 Ιουλίου 1988 από καρκίνο και τα τελευταία χρόνια της ζωής του τραγουδούσε ακόμη, αν και είχε έναν μόνο πνεύμονα . Κηδεύτηκε από το Πρώτο Νεκροταφείο Αθηνών. Ήταν παντρεμένος με την Ερασμία και είχαν δυο γιους τον *Τάκη* και τον *Μιχάλη*. Από το 2009 ο Δήμος Πατρέων διοργανώνει προς τιμήν του εκδηλώσεις, τα *Μαρούδεια - τι 'ναι αυτό που το λένε αγάπη* με τριήμερες εκδηλώσεις.

## Επιτυχίες του

## Πηγές
*Σαν σήμερα
*kithara.gr
*symboulos.gr
*Παλιά Ελληνικά τραγούδια
*Εφημερίδα *Πελοπόννησος* φύλλο 5 Δεκεμβρίου 2007 σελ. 17

## Παραπομπές


Κατηγορία:Έλληνες τραγουδιστές
Κατηγορία:Συμμετέχοντες στο Φεστιβάλ Τραγουδιού Θεσσαλονίκης
Συκιά (αποσαφήνιση)

Η συκιά είναι ένα οπωροφόρο δέντρο.

Με την ονομασία αυτή είναι επίσης γνωστοί οι παρακάτω οικισμοί στην Ελλάδα:
***Συκιά Αιτωλοακαρνανίας**
**Συκιά Εμπεσού Αιτωλοακαρνανίας
**Συκιά Ναυπάκτου Αιτωλοακαρνανίας
**Συκιά ή Συκέα Φαμίλας Αιτωλοακαρνανίας
*Συκιά Ημαθίας
***Συκιά Καρδίτσας**
**Συκιά Καταφυλλίου Καρδίτσας
**Συκιά Οξυάς Καρδίτσας
*Συκιά Κορινθίας
*Συκιά Λακωνίας
*Συκιά Λάρισας
*Συκιά Σητείας Λασιθίου
*Συκιά Ιεράπετρας Λασιθίου
*Συκιά Σάμου
***Συκιά Σερρών**
**Συκιά Αμφίπολης Σερρών
**Συκιά Εμμανουήλ Παππά Σερρών
***Συκιά Φωκίδας**
**Συκιά ή Συκέα Δωρίδας κοντά στο Λιδωρίκι.
**Συκιά Παρνασσίδας κοντά στη Δεσφίνα.
*Συκιά Χαλκιδικής

## Επιπλέον
*Συκιάς ή σπήλαιο Πελεκητών, που είναι ένα σπήλαιο κοντά στην παραλία της Ζάκρου στο Λασίθι.
*Συκιά μια μικρή Δολίνη στο Πανόραμα Βούλας.

## Δείτε επίσης
*Συκέα
*Συκέαι ή Συκιές

Κατηγορία:Αποσαφηνίσεις ελληνικών τοπωνυμίων
Μάντεψε τι κάνω... τα βράδια

***Μάντεψε τι κάνω... τα βράδια*** (ή ***Ο ανοιχτομάτης***) είναι ο τίτλος ελληνικής κωμικής κινηματογραφικής ταινίας του 1984, σε σενάριο Λάκη Μιχαηλίδη και σκηνοθεσία Γιάννη Χαρτοματζίδη. Πρωταγωνιστούν οι: Στάθης Ψάλτης, Καίτη Φίνου, Ρένα Παγκράτη, Νίκος Ρίζος και Ευαγγελία Σαμιωτάκη.

Με 163.933 εισιτήρια, ήρθε στη 2η θέση ανάμεσα σε 33 ελληνικές ταινίες της σαιζόν. 

## Πλοκή

Ο Κοσμάς (Στάθης Ψάλτης) μεγάλωσε σε καταυλισμό τσιγγάνων και το μόνο που ξέρει να κάνει καλά είναι να ζητιανεύει. Έτσι, ανοίγει μια σχολή ζητιάνων, στην οποία διδάσκει ο ίδιος. Με διάφορες άλλες κομπίνες καταφέρνει και γίνεται πάμπλουτος. Όλα αυτά μέχρι να εμφανιστεί ένα ζευγάρι απατεώνων (Καίτη Φίνου & Γιάννης Ρώτας) και να ανατρέψει την κατάσταση.

## Διανομή

## Παραπομπές

## Εξωτερικοί σύνδεσμοι
* ''Μάντεψε τι κάνω... τα βράδια'' στην Ταινιοθήκη της Ελλάδος
* ''Μάντεψε τι κάνω τα βράδια'' στο Cine.gr

Κατηγορία:Ελληνικές ταινίες της δεκαετίας 1980
Κατηγορία:Ταινίες του 1984
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Γιάννη Χαρτοματζίδη
Κατηγορία:Ταινίες σε σενάριο Λάκη Μιχαηλίδη
Κατηγορία:Ταινίες με μουσική σύνθεση Γιώργου Θεοδοσιάδη
Κατηγορία:Ταινίες γυρισμένες στην Ελλάδα
Κατηγορία:Ταινίες σε παραγωγή Γιώργου Καραγιάννη
Μακάκος

Οι **μακάκοι** είναι γένος (*Macaca*) μαϊμούδων του Παλαιού Κόσμου, της υποοικογένειας των Κερκοπιθηκιδών.     

Εκτός από τον άνθρωπο (γένος *[[Homo]]*), οι μακάκοι είναι το γένος πρωτευόντων με τη μεγαλύτερη εξάπλωση, καθώς ζουν από τη βόρεια Αφρική έως και την Ιαπωνία. Σήμερα είναι γνωστά είκοσι δύο είδη μακάκων, που περιλαμβάνουν μερικές από τις πιο γνωστές μαϊμούδες στο μη-ειδικό κοινό, όπως τους μακάκους ρέζους, *Macaca mulatta*, και τους μακάκους Μπάρμπαρι, *M. sylvanus*, μια αποικία των οποίων υπάρχει στην Ευρώπη, στο βράχο του Γιβραλτάρ. Αν και πολλά είδη δεν διαθέτουν ουρά και λανθασμένα αποκαλούνται συχνά "πίθηκοι", οι μακάκοι είναι πραγματικές μαϊμούδες, και δεν έχουν μεγαλύτερη σχέση με τους πιθήκους απ' όσο οι υπόλοιπες μαϊμούδες του Παλαιού Κόσμου. 

Πολλά είδη μακάκων χρησιμοποιούνται εκτεταμένα ως αντικείμενα πειραμάτων και δοκιμών.

Στα τέλη της δεκαετίας του 1990 διαπιστώθηκε ότι σχεδόν όλοι (περίπου το 90%) οι κατοικίδιοι ή αιχμαλωτισμένοι μακάκοι ήταν ασυμπτωματικοί φορείς του ιού του έρπη-Β. Ο ιός δεν προκαλεί ασθένεια στους μακάκους, αλλά οι μολύνσεις σε ανθρώπους, αν και σπάνιες, μπορούν να επιφέρουν το θάνατο. Μια μελέτη του πανεπιστημίου του Τορόντο του 2005 έδειξε ότι οι μακάκοι που ζουν σε πόλεις ήταν φορείς και του σπογγώδους ιού των πιθήκων, κάτι που μπορεί να σημαίνει ότι οι μακάκοι βοηθούν τη μετάδοση τέτοιων ρετροϊών στους ανθρώπους.

## Είδη
**Γένος ''Μακάκος'' **
* Ομάδα *M. sylvanus*
** *Μακάκος ο σιλουανός* (*Macaca sylvanus*)
* Ομάδα *M. nemestrina*
** *Μακάκος ο σειληνός* (*Macaca silenus*)
** *Μακάκος ο νεμεστρίνοσ* (*Macaca nemestrina*)
** *Μακάκος ο λιονταρίσιος* (*Macaca leonina*)
** *Μακάκος ο χωρικός* (*Macaca pagensis*)
** *Μακάκος ο σιμπέρου* (*Macaca siberu*)
** *Μακάκος ο μαύρος * (*Macaca maura*)
** *Μακάκος ο ωχρώδησ* (*Macaca ochreata*)
** *Μακάκος ο τονκεανός* (*Macaca tonkeana*)
** *Μακάκος του Χεκ* (*Macaca hecki*)
** *Μακάκος ο μελαχρινός* (*Macaca nigriscens*)
** *Μακάκος ο μέλας* (*Macaca nigra*)
* Ομάδα *M. fascicularis*
** *Μακάκος ο ταινιώδης* (*Macaca fascicularis*)
** *Μακάκος ο αρκτοειδής* (*Macaca arctoides*)
* Ομάδα *M. mulatta*
** *Μακάκος ο μουλάττος* (*Macaca mulatta*)
** *Μακάκος ο κυκλώπις* (*Macaca cyclopis*)
**  *[[Ιαπωνικός μακάκος|Μακάκος ο αμαυρωμένος]]* (*Macaca fuscata*)
* Ομάδα *M. sinica*
** *Μακάκος ο σινικός* (*Macaca sinica*)
** *Μακάκος ο ακτινωτός* (*Macaca radiata*)
** *Μακάκος του Άσαμ* (*Macaca assamensis*)
** *Μακάκος ο θιβετιανός* (*Macaca thibetana*)
** *Μακάκος ο μουνζάλα* (*Macaca munzala*)

## Παραπομπές


## Εξωτερικοί σύνδεσμοι

* Σελίδα του CDC για τον ιό του έρπη Β στους μακάκους
* Άτλας του εγκεφάλου του μακάκου
* Ταξονομία, ειδήσεις και εικόνες για το είδος ''Macaca''

Κατηγορία:Κερκοπιθηκίδες
Παλλήνη (μυθολογία)

Στην ελληνική μυθολογία η **Παλλήνη** ήταν κόρη του βασιλέως της Θράκης Σίθωνα και της Αγχιρόης (ή Αγχινόης) ή της Μενδηίδας, που ήταν τοπική επώνυμη ηρωίδα της Χαλκιδικής.

Το όνομά της έφερε παλαιότερα η χερσόνησος της Κασσάνδρας.

## Παραπομπές

## Πηγές
* *Εγκυκλοπαίδεια Πάπυρος Λαρους Μπριτάννικα*, τόμος 48ος, σελ. 36

Παλληνη
Εγώ και το πουλί μου (ταινία)

Το ***Εγώ και το πουλί μου*** είναι ο τίτλος μιας ελληνικής ταινίας του 1982, σε σκηνοθεσία Ερρίκου Θαλασσινού, σενάριο Λάκη Μιχαηλίδη και με πρωταγωνιστές τους Σωτήρη Μουστάκα, Μαρία Μπονέλλου, Θανάση Παπαδόπουλο, Κώστα Καραγιώργη Κώστα Παληό και τον Λάκη Κομνηνό. Η ταινία είναι γνωστή και ως ***Νοκ-άουτ στον έρωτα***.

## Πλοκή

Ο Κοκός (Σωτήρης Μουστάκας) είναι ένας φωτογράφος που εργάζεται για ένα σκανδαλοθηρικό περιοδικό. Μετά από πρόσκληση του ντετέκτιβ Νίκου Φατούρου, θα αναλάβει μια πικάντικη δουλειά μαζί με τον Θανάση Κεκέ, τον βοηθό του (Θανάσης Παπαδόπουλος), να φωτογραφίσει ένα παράνομο ζευγάρι στην Κύπρο.

Εν τω μεταξύ, όμως, χωρίς να το καταλάβει θα βρεθεί μπλεγμένος στην κλοπή ενός χρυσού αγάλματος που εικονίζει μια γλαύκα από το Αρχαιολογικό Μουσείο, καθώς βρίσκεται να μεταφέρει κατά λάθος το άγαλμα. Μια σπείρα αρχαιοκάπηλων τον ακολουθεί μέχρι την Κύπρο, με σκοπό να ανακτήσει το άγαλμα του πουλιού.

## Διανομή

* Σωτήρης Μουστάκας - Κοκός**'
* [[Θανάσης Παπαδόπουλος (ηθοποιός)|Θανάσης Παπαδόπουλος]] - Θανάσης Κεκές**'
* Μαρία Μπονέλου - Μάγια**'
* [[Λάκης Κομνηνός]] - Τζίμης**'
* Κώστας Καραγιώργης - αστυνόμος
* Κώστας Παληός - Μάθιους
* Νίκος Τσαχιρίδης - Μάρκος
* Μιχάλης Μουστάκας - Φρίξος
* Πάνος Κορκοτάς - Σάββας
* Βίνα Ασίκη - Λουλούκα
* Μαίρη Καραβία - Ρόζα
* Τάσος Ψωμόπουλος - κοινοτάρχης
* Κώστας Μπακάλης - Νίκος Φατούρος
* Τώνης Γιακωβάκης - Τούρκος ψαράς
* Γιάννης Φύριος - Τιμολέων
* Χρήστος Κάλοου - Μιχάλης

## Παραγωγή
Η ελληνοκυπριακής παραγωγής ταινία έκανε πρεμιέρα στις 25 Οκτωβρίου 1982.  

Κυκλοφόρησε και σε DVD στις 11 Σεπτεμβρίου 2007. 
## Παραπομπές


## Εξωτερικοί σύνδεσμοι
* ''Εγώ και το πουλί μου'' στο Cine.gr
* ''Εγώ και το πουλί μου'' στην Ταινιοθήκη της Ελλάδος
* ** στην IMBd

Κατηγορία:Ταινίες του 1982
Κατηγορία:Ελληνικές ταινίες της δεκαετίας 1980
Κατηγορία:Ελληνικές κωμικές ταινίες
Κατηγορία:Ταινίες σε σενάριο Λάκη Μιχαηλίδη
Κατηγορία:Ελληνόφωνες ταινίες
Κατηγορία:Ταινίες που κυκλοφόρησαν κατευθείαν σε βίντεο
Κατηγορία:Ταινίες σε σκηνοθεσία Ερρίκου Θαλασσινού
Κατηγορία:Ταινίες σε παραγωγή Γιώργου Καραγιάννη
Διαφορική ανάτηξη

Στη Γεωλογία με τον όρο **διαφορική ανάτηξη** ή **παλιγγένεση** χαρακτηρίζεται το γεωλογικό φαινόμενο κατά το οποίο όταν ρευστοποιηθεί τέλεια ή σχεδόν τέλεια ένα πέτρωμα στο φλοιό της Γης, τότε κατά τη κρυστάλλωση της ρευστοποιημένης ύλης του δημιουργείται ένα μεταμορφωμένο πέτρωμα, ο λεγόμενος μιγματίτης.

## Δείτε σχετικά
*Ανάτηξη

Κατηγορία:Πετρολογία
Παρτιτούρα

**Παρτιτούρα** (εκ της ιταλικής partitura) ονομάζεται μουσικό βιβλίο ή φυλλάδιο που περιέχει όλα τα μέρη μιας μουσικής σύνθεσης.

Τα καθ' εκάστου μέρους της σύνθεσης αυτής γράφονται σε παράλληλα μουσικά πεντάγραμμα από άνω προς τα κάτω και από αριστερά προς τα δεξιά συνήθως επί της αυτής σελίδας. Τα δε μέτρα αυτής γράφονται επί της αυτής καθέτου κατά τέτοιο τρόπο ώστε οι φθόγγοι με τους οποίους αποδίδονται οι ήχοι, που θα πρέπει ν' ακουστούν ταυτόχρονα, να βρίσκονται ακριβώς οι μεν κάτω από τους δε.

Η "ταξιθέτηση" των οργάνων και των φωνών γίνεται πάντα από τα οξύτερα προς τα βαρύτονα τηρουμένης έτσι της σειράς εκ των άνω προς τα κάτω. Δεν είναι όμως και σπάνιες οι διάφορες παραλλαγές του κανόνα αυτού ιδίως σε παρτιτούρες όπερας (μελοδράματος) όπου η ταξιθέτηση αυτή γίνεται κατά διάφορο κάθε φορά τρόπο.

Στην ελληνική γλώσσα η παρτιτούρα ονομάζεται (πολύ σπάνια), μερολόγιον.

## Παραπομπές

## Δείτε επίσης
* Μουσική σημειογραφία

Κατηγορία:Μουσική θεωρία
Κατηγορία:Μουσική σημειογραφία